భారత్‌ నుంచి ఐఓసీ టాప్‌
- 'ఫార్చ్యూన్‌ 500' జాబితా వెల్లడి
-  ఏడు దేశీయ కంపెనీలకు చోటు
-  ఓఎన్‌జీసీకీి దక్కని స్థానం
-  అగ్రస్థానంలో వాల్‌మార్ట్‌
న్యూయార్క్‌ : ప్రపంచ దిగ్గజ కంపెనీల జాబితాలో భారత్‌ నుంచి ఏడింటికి చోటు దక్కింది. ఈ ఏడు కంపెనీల్లో ఇండియన్‌ ఆయిల్‌ కార్పొరేషన్‌ (ఐఒసీి) తొలి స్థానంలో నిలిచింది. మరో చమురు సంస్థ ఒఎన్‌జీసీ తన స్థానాన్ని దక్కించుకోలేకపోయింది. 2016 ఏడాదికి గాను ప్రపంచంలోని అతిపెద్ద సంస్థలతో కూడిన ఫార్చ్యూన్‌-500 జాబితాను గురువారం విడుదల చేశారు. ప్రపంచవ్యాప్తంగా 33 దేశాలకు చెందిన ఈ 500 కంపెనీలలో 67 మిలియన్ల మంది ఉద్యోగస్తులున్నట్టు ఫార్చ్యూన్‌ తెలిపింది. ఈ కంపెనీల మొత్తం ఆదాయం 27.6 ట్రిలియన్‌ డాలర్లుగా లెక్కగట్టారు. వీటి లాభం ఏకంగా 1.5ట్రిలియన్‌ (సుమారు రూ.కోటీ కోట్లు) డాలర్లుగా అంచనా వేసింది. ఆదాయాల ఆధారంగా తయారు చేసిన ఈ జాబితాలో ప్రముఖ రిటైల్‌ కంపెనీ వాల్‌మార్ట్‌ అగ్రస్థానంలో నిలిచింది. భారత్‌ నుంచి చోటు దక్కించుకున్న ఏడు కంపెనీల్లో నాలుగు ప్రభుత్వరంగ సంస్థలు ఉన్నాయి. మిగిలిన మూడు ప్రయివేటు రంగానికి చెందినవి. వీటిల్లో ఐఒసీి అత్యున్నత ర్యాంకు సాధించగా, తర్వాతి స్థానాల్లో ఎస్‌బీఐ, బీపీసీఎల్‌, హెచ్‌పీసీఎల్‌లు నిలిచాయి. ఇక భారతీయ ప్రైవేటు రంగ సంస్థల్లో రిలయన్స్‌ అత్యున్నత స్థానం సాధించగా, టాటామోటార్స్‌, రాజేష్‌ ఎక్స్‌పోర్ట్సు తర్వాత స్థానాల్లో నిలిచాయి.
ఈ జాబితాలో ఐఒసీి 162 ర్యాంకుతో దేశంలోనే ఉత్తమ స్థానంలో నిలిచింది. ప్రయివేటురంగ కంపెనీల్లో రిలయన్స్‌ ఇండిస్టీస్‌ అగ్రభాగంలో నిలిచినప్పటికీ, గతేడాదితో పోల్చితే తన స్థానం తగ్గిపోయింది. తాజాగా ఈ జాబితాలో రిలయన్స్‌ 215వ ర్యాంకుకు పడిపోయింది. గతేడాది ఈ కంపెనీ 158వ స్థానంలో నిలిచింది. దేశంలోనే అతిపెద్ద చమురు ఉత్పత్తిదారుగా ఉన్న ఒఎన్‌జీసీి తన ర్యాంకును పదిలపర్చుకోలేకపోగా, కనీసం జాబితాలో కూడా స్థానం సంపాదించు కోలేకపోయింది. ఒఎన్‌జీసీ స్థానాన్ని ప్రముఖ ప్రయివేటు వజ్రాభరణాల సంస్థ రాజేష్‌ ఎక్స్‌పోర్ట్స్‌ 423 స్థానంలో కైవసం చేసుకుంది. ఈ కంపెనీ తొలిసారి ఫార్చ్యూన్‌ జాబితాలో చోటు దక్కించుకుంది. టాటా మోటార్స్‌ 254 నుంచి 226కి తన ర్యాంకును మెరుగుపర్చుకుంది. ఎస్‌బీఐ 260 ర్యాంక్‌ నుంచి 232కి ఎగబాకింది. భారత్‌ పెట్రోలియం 280 నుంచి 358 స్థానానికి, హిందుస్థాన్‌ పెట్రోలియం 327 నుంచి 367 స్థానానికి పడిపోయాయి.
రిటైల్‌ దిగ్గజం వాల్‌మార్ట్‌ 482,130 మిలియన్ల డాలర్లతో అగ్రభాగంలో నిలిచింది. రెండో స్థానంలో స్టేట్‌ గ్రిడ్‌ (329,601 మిలియన్‌ డాలర్ల ఆదాయం), 3వ స్థానంలో చైనా నేషనల్‌ పెట్రోలియం (299,271 మిలియన్‌ డాలర్లు) నిలిచాయి. తర్వాత వరుస టాప్‌ 10 స్థానాల్లో సీినొపెక్‌ గ్రూపు (4వ), రాయల్‌ డచ్‌ షెల్‌ (5వ), ఎక్సాన్‌ మొబైల్‌ (6వ), ఫోక్స్‌వ్యాగెన్‌(7వ), టొయాటా మోటార్‌(8వ), ఆపీల్‌(9వ), బ్రిటీష్‌ పెట్రోలియం(10వ) నిలిచాయి.
భారత్‌ నుంచి...కంపెనీ స్థానం
ఇండియన్‌ ఆయిల్‌ 162